На основу члана 37. став 1. тачка 23. Статута Града Ниша (''Службени лист Града Ниша'', број 88/2008, 143/2016 и 18/2019), члана 12. Одлуке о употреби симбола, имена и заставе Града Ниша и истицања обележја Града („Службени лист града Ниша“, број 60/2002),

Скупштина Града Ниша, на седници одржаној дана \_\_\_\_\_\_\_2022. године, донела је

**Р Е Ш Е Њ Е**

**I** ДАЈЕ СЕ САГЛАСНОСТ Ричарду Ханту, држављанину Сједињених Америчких Држава, са привременим боравком у Републици Србији, за употребу имена Града Ниша у називу привредног друштва ''Нови Ниш управљање'' д.о.о. Ниш.

**II** Привредно друштво ''Нови Ниш управљање'' д.о.о. Ниш, је дужно да име Града Ниша користи уз поштовање угледа Града и искључиво у вези са остваривањем циљева утврђених оснивачким актом.

**III** Сагласност за употребу имена Града Ниша се даје на неoдређено време за период активног статуса привредног друштва у регистру привредних субјеката.

**IV** Решење објавити у „Службеном листу“ Града Ниша.

Број:

Дана:

С К У П Ш Т И Н А Г Р А Д А Н И Ш А

 ПРЕДСЕДНИК

 др Бобан Џунић

**О б р а з л о ж е њ е**

Правни основ за доношење овог решења је члан 37. став 1. тачка 23. Статута града Ниша, којим је прописано да Скупштина града, даје сагласност на употребу имена, грба и другог обележја Града.

Чланом 12. Одлуке о употреби симбола, имена и заставе Града Ниша и истицања обележја Града („Службени лист града Ниша“, број 60/2002) прописано je да Скупштина града, решењем о давању сагласности о употреби симбола и имена града, одређује услове, начин и рок употребе симбола и имена града.

Чланом 2. став 1. тачка 28. Одлуке о Канцеларији за локални економски развој („Службени лист града Ниша“, број 114/2020) прописано je да је делокруг Канцеларије израда прописа и других аката којима се уређује употреба имена града у пословном имену привредних субјеката на основу споразума са Агенцијом за привредне регистре.

Ричард Хант, држављанин Сједињених Америчких Држава, са привременим боравком у Републици Србији, обратио се надлежној Канцеларији за локални економски разој са захтевом за сагласност за коришћење имена Града у називу будућег привредног друштва „Нови Ниш управљање“ д.о.о. Ниш, које има намеру да оснује као једини члан. У захтеву се наводи да је именовани већ законски заступник привредног друштва „Clean Earth Capital Serbia“ д.о.о. Ниш, које гради стамбено-пословни објекат у Нишу и који је део пројекта са називом „Нови Ниш“. Подносилац захтева, између осталог, има намеру да оснује привредно друштво које се бави професионалним управљањем и одржавањем стамбених зграда у наведеном стамбено-пословном комплексу.

Разматарајући поднети захтев и приложену документацију, утврђено је да постоје услови за давање сагласности утврђени Одлуком о употреби симбола, имена и заставе Града Ниша и истицања обележја Града.

На основу горе наведених чињеница предлаже се Скупштини Града Ниша да донесе решење о давању сагласности за употребу имена Града у називу будућег привредног друштва „Нови Ниш управљање“ д.о.о. Ниш.

ДИРЕКТОР

Душан Радивојевић